Source: http://docplayer.hu/2305402-A-tenyleges-eletfogytig-tarto-szabadsagvesztes-emberi-jogi-megitelese-ervek-ellenervek-3-szamu-tema.html
Timestamp: 2018-06-21 17:00:04
Document Index: 27074123

Matched Legal Cases: ['de lege ferenda', 'bíróság ', 'bíróság ', 'bíróság ', 'bíróság ', 'bíróság ']

A tényleges életfogytig tartó szabadságvesztés emberi jogi megítélése érvek, ellenérvek (3. számú téma) - PDF
A tényleges életfogytig tartó szabadságvesztés emberi jogi megítélése érvek, ellenérvek (3. számú téma)
Download "A tényleges életfogytig tartó szabadságvesztés emberi jogi megítélése érvek, ellenérvek (3. számú téma)"
1 A tényleges életfogytig tartó szabadságvesztés emberi jogi megítélése érvek, ellenérvek (3. számú téma) Büntetőjogi szekció Jelige: Pakura bácsi
2 Tényleges életfogytig tartó szabadságvesztés emberi jogi megítélése pro és contra Tartalomjegyzék I. Fejezet Bevezetés... 2 II. Fejezet Történelmi előzmények... 3 III. Fejezet Nemzetközi kitekintés... 5 IV. Fejezet A hatályos magyar szabályozás... 9 V. Fejezet A tényleges életfogytig tartó szabadságvesztés a nemzetközi emberi jogi egyezmények tükrében VI. Fejezet A tényleges életfogytig tartó szabadságvesztés hazai helyzete az Emberi Jogok Európai Bíróságának ítéletei fényében VII. Fejezet Záró gondolatok, de lege ferenda Hivatkozott irodalom Felhasznált magyar jogszabályok Felhasznált Alkotmánybírósági határozatok Felhasznált nemzetközi jogforrások Az Emberi Jogok Európai Bíróságának felhasznált ítéletei Felhasznált internetes hivatkozások Melléklet
3 I. Fejezet Bevezetés Dolgozatomban a tényleges életfogytig tartó szabadságvesztés büntetést (TÉSZ) vizsgálom meg emberi jogi szempontból. Célom, hogy összegyűjtsem a szankció mellett, illetve ellene felsorakoztatható érveket, hogy ezek ütköztetése folytán következtetéseket vonhassak le abban a tekintetben, hogy a tényleges életfogytig tartó szabadságvesztésnek vane helye a jelenlegi magyar büntetőjogban. Több oka is van annak, hogy pályázatomat ebben a témában készítem el. Büntetőjog iránti érdeklődésem töretlen abban az irányban, amelynek középpontjában bűncselekmény, illetve az elkövető motivációja áll. Álláspontom szerint a jogalkalmazónak mindig szem előtt kell tartania a cselekményt, de az azt elkövető személyt is. A tényleges életfogytig tartó szabadságvesztés büntetésre ítélt személyek esetében olyan súlyos bűncselekmény elkövetését kell feltételezni, amely vonatkozásában az elítélt motivációja még kiemeltebb szerephez jut, ezt a kiszabható szankció súlyossága is indokolja. A jogalkalmazói munkára olyan élethivatásként tekintek, amely a legfelelősségteljesebb döntéseket kívánja meg, ennek érdekében az élet majd minden területén elmélyült ismereteket kell rendelkezni. Véleményem szerint nincs ez másként abban a témában sem, amely jelenleg a legsúlyosabb büntetést érinti büntetőjogunkban. Büntetőjogi vonatkozáson túl filozófiai és egyben társadalomelméleti kérdéseket is feszeget a téma, magas fokú interdiszlicinaritás jellemzi. Indokolja a témaválasztásomat az is, hogy egy kifejezetten aktuális témáról van szó. A büntetőjog, azon belül is a nagyobb tárgyi súlyú bűncselekmények elkövetése mindig is az érdeklődés középpontjában kapott helyet, elég belegondolni a halálbüntetés körüli heves társadalmi vitába, amely még akkor is képes felkorbácsolni az érzelmeket, ha csupán elméleti vitáról lehet beszélni. Nincs ez másként a tényleges életfogytig tartó szabadságvesztés esetében sem. Köszönhetően az internet, illetve televízió könnyű elérhetőségének, ma már bárki pillanatok alatt tájékozódhat a legsúlyosabb bűncselekményekről, illetve akár online közvetítés segítségével magáról a tárgyalásról is élő szöveges jelentést kaphat. Súlyos cselekmények elkövetése esetén a társadalom aktivizálja magát, hallatja hangját, van véleménye. Ezt a kérdéskör személy közelisége okozza, hiszen olyan tettekről van szó, ami senkit sem hagy hidegen és mindenki érintettnek érzi magát. Nem elvont, nehezen értelmezhető politikai vagy gazdasági gócpont ez, hanem hús-vér cselekedetek, amelyek természetesen elsődleges reakcióként a társadalom haragját és felháborodását váltják ki. Ilyen helyzetben könnyebb együtt érezni az sértettel, illetve családjával is. Erről a terepről pedig már egyenes út vezet a kiszabható és kiszabott szankció véleményezéséhez. Olyan speciális terület a TÉSZ, ahol a jogi megítélésen túl álláspontom szerint figyelembe kell venni a minél szélesebb értelembe vett társadalom véleményét. Igaz ez még akkor is, ha a laikusok első sorban nem emberi jogi szempontból vizsgálják meg a kérdéskört. További motivációt jelent számomra, hogy megismerjem a másik oldalon állók véleményét is ebben a témakörben. Véleményem szerint vizsgálni szükséges azt is, hogy az ilyen súlyos büntetésre ítélt személyek miként vélekednek a TÉSZ-ről. Az emberi jogi vizsgálódásnak az alapvető központi szereplője is maga az elítélt, hiszen főként az ő jogairól van szó, ő az, aki jelen jogszabályi rendelkezések között csak a köztársasági elnök kegyelmében és az igazságügyi miniszter ellenjegyzésében bízhat. Dolgozatomban érintem a tényleges életfogytig tartó szabadságvesztés magyarországi múltját. Nemzetközi kitekintésemben bemutatom, hogy jelenleg milyen trendek, nemzetközi megoldások tapasztalhatók a súlyos bűncselekményt elkövető terheltek szankcionálására. Nem kerülhető meg a hazai szabályozás elemzése sem, majd a hatályos Btk. rendelkezéseinek összevetése azokkal a nemzetközi egyezményekkel, amelyeket Magyarország ratifikált, így 2
4 hazai jogunkat ennek kell megfeleltetni. Ennek során nem maradhat el Alaptörvényünk vonatkozó részeinek ismertetése sem. Nagy hangsúly kívánok fektetni az elítéltek véleményének ismertetésére, ezért olyan forrásokra támaszkodom, amelyek kérdőívek révén, vagy más módon az elítéltektől származó információkat tartalmaznak. Természetesen foglalkozom a társadalom álláspontjának feltárásával is. Ennek megismerésére az általam készített anonim kérdőívet használtam fel, minél szélesebb körrel kívántam kitöltetni. Véleményem szerint az így kapott eredmények képesek tükrözni azt, hogy a társadalom miként vélekedik a tényleges életfogytig tartó szabadságvesztést illetően. A kérdőívekhez fűzött megjegyzések egyébiránt alátámasztották az előfeltevésemet, a kitöltőket megmozgatta a téma és szívesen közreműködtek a kitöltésben. 3 II. Fejezet Történelmi előzmények Jelen fejezetben azt kívánom bemutatni, hogy Magyarországon a jelenleg hatályos Btk.-t megelőzően hogyan került szabályozásra a tényleges életfogytig tartó szabadságvesztés. Megjelenésétől kezdve a törvényhozás központi eleme volt, akár akkor, amikor a halálbüntetés és a határozott idejű szabadságvesztés közötti hidat képezte, akár akkor, amikor a halálbüntetés alkotmányellenessé nyilvánítása folytán a legsúlyosabb büntetéssé vált, ultima ratio szerepet kezdett betölteni. Általánosságban elmondható, hogy a polgárosodás korát megelőzően a szabadságelvonó szankció nem volt bevett. Ebben az időszakban a tálió-elv elfogadottsága nyomán is a halálbüntetés mellett a testcsonkító büntetések voltak tipikusak, mivel a cél az elkövető ártalmatlanná tétele, illetve megszégyenítése volt, így rettentve el a társadalmat a bűnismétléstől. Ezt a kezdetleges preventív célt szolgálta a büntetések végrehajtásának nyilvánossága is. Ebben az időszakban természetesen szó sincs emberi jogokról, illetve azok védelméről, így ilyen aspektusból nem lehet vizsgálni a korszak büntetőjogát. Változást csak az a fordulat hozott, amikor az állam magának követelte a büntetőhatalmat, egyben kialakultak a modern büntetőjog legelemibb alapelvei a nullum crimen sine lege és a nulla poena sine lege. Ezt követően általánossá vált a szabadságvesztésbüntetés, mivel jól lehet arányosítani a tett súlyával és az elkövető bűnösségének fokával. A végrehajtási fokozatok szintén lehetőséget adnak a differenciálásra. Ezen túl az a felismerés is kiemelendő, hogy az elítélt ártalmatlanná tétele, illetve kivégzése megfosztja az államot az igen értékes munkaerőtől, ezzel szemben a szabadságvesztés- büntetés esetén a büntetésvégrehajtási intézetben lévő elítélt dolgoztatása az államnak is hasznot hoz, emellett az elítéltet is lefoglalja, segítve ezzel a rehabilitációt. 1 Hazánkban a XVII. században jelent meg az igény a büntetőjog kodifikációja iránt. Ebben az időszakban azonban még nem esett szó a tényleges életfogytig tartó szabadságvesztésről. A szabályozási javaslatok között újdonságként jelentkezett az évi Deák-féle törvényjavaslat, amely törvényerőre nem is emelkedett. A javaslat nem tartalmazta halálbüntetést, legsúlyosabb büntetésként viszont megjelent benne az életfogytig tartó szabadságvesztés. A törvényjavaslat megkülönbözette az örökös rabságot, a határozott idejű rabságtól, tartalmazta még a fogságot. Magyarország első büntető törvénykönyve, az évi V. törvénycikk Csemegi Károly nevéhez köthető. A jogszabály alkalmazta a halálbüntetést, de emellett az életfogytig 1 Hagymási Kornélia: Végtelen idő a rácsok mögött-, avagy mennyiben van ma létjogosultsága Magyarországon a tényleges életfogytig tartó szabadságvesztének in. Börtönügyi Szemle szám, 62. old.
5 tartó szabadságvesztést is, amit fegyházban kellett végrehajtani. 2 A törvény a kiemelte, hogy az életfogytig tartó szabadságvesztést magánzárkában kizárólag a büntetés első tíz évében lehetett végrehajtani, azon túl csak fegyelmi büntetés gyanánt. Az életfogytig tartó szabadságvesztéssel is büntethető cselekményeket képezte a gyilkosság, a gyújtogatás súlyosabb esetei, a ragályos betegség szándékos terjesztésének legsúlyosabb esete, erőszakos nemi közösülés, felségsértés, rablás és hűtlenség. 3 Ez a Btk. tartalmazta az életfogytig tartó szabadságvesztésre ítélt elítéltnek azt a lehetőséget, hogy a büntetésből 10 év kitöltése után amennyiben szorgalma és jó magaviselete alapos reményt nyújtott közvetítő intézetbe kerülhetett. Ezt követően kérelemre előző feltételek megvalósulása esetén sor kerülhetett a feltételes szabadságra bocsátásra, tehát a jelenlegi értelemben vett tényleges életfogytig tartó szabadságvesztést a Csemegi-kódex nem tartalmazta. A Csemegi-kódex által felállított rendszer egészen az évi II. törvényig érintetlen maradt, legalábbis az életfogytig tartó szabadságvesztés szempontjából. A Btá. különlegessége abban állt, hogy csupán a Btk. általános részét változtatta meg. Egységesen börtönbüntetés néven szabályozta a szabadságvesztés-büntetést, amely életfogytig vagy határozott ideig tartott. 4 A szocializmus időszakának terméke az évi V. törvény is, amely kimondta, hogy a szabadságvesztést határozott időtartamban kell kiszabni, továbbá úgy rendelkezik, hogy a szabadságvesztésre ítélt köteles a kijelölt munkát végezni, amelyért díjazás illeti meg. 5 Ezen rendelkezések mögött is az az elképzelés húzódik meg, hogy amennyiben nincs szükség a halálbüntetés alkalmazására, akkor az elítélt munkaképességét kell kihasználni, amely egyben átnevelő célzattal is bír, ehhez viszont a korbeli jogalkotók szerint nem volt szükség az életfogytig tartó szabadságvesztésre. Ebben a helyzetben kialakult az a helyzet, hogy a halálbüntetés és a határozott ideig tartó szabadságvesztés között túl nagy lett a szakadék, mivel a határozott ideig tartó szabadságvesztés generális maximuma 15 év, összbüntetés vagy halmazati büntetés esetén 20 év. Az 1971-es novella újra visszaállította az életfogytig tartó szabadságvesztést abból a célból, hogy a halálbüntetés és a határozott tartamú szabadságvesztés között összekötő kapocs legyen. 6 Az évi IV. törvény a hatályba lépéskor a halálbüntetés után a második legsúlyosabb büntetésként szabályozta a fegyházban végrehajtandó, életfogytig tartó szabadságvesztést 7, azonban lehetőség volt a feltételes szabadságra bocsátásra, tehát tényleges életfogytig tartó szabadságvesztésről ebben az esetben sem beszélhetünk. Az Alkotmánybíróság 23/1990. (X.31.) AB határozatában eltörölte a halálbüntetést, ezzel a legsúlyosabb szankcióvá léptetve elő az életfogytig tartó szabadságvesztést. Jogtörténeti szempontból az utolsó állomás az évi XVII. törvény, amely úgy módosította a Btk.-t, hogy első ízben zárta ki az életfogytig tartó szabadságvesztésre ítélt személyt a feltételes szabadságra bocsátás lehetőségéből, méghozzá akkor, ha az elítéltet ismételten a legsúlyosabb szankcióval sújtják. A jogalkotó az évi LXXXVII. törvényben módosította a büntető törvénykönyvet, amely megreformálta az életfogytig tartó szabadságvesztést is, ezzel bevezetésre került a tényleges életfogytig tartó szabadságvesztés, ebben a fejezetben azonban nem térek ki e szabályok ismertetésére, mivel álláspontom szerint szorosan kapcsolódik az évi C. törvényhez (új Btk.), így elválasztásukat sem tartom célszerűnek évi V. törvény László Zsuzsanna: Örökkés tartó rabság. Az életfogytig tartó szabadságvesztés-büntetés hazai szabályozásának egyes momentumai. Börtönügyi Szemle, szám 58. old évi II. törvény évi V. törvény 37., 38. (2) bekezdés 6 Nagy Ferenc: A magyar büntetőjog Általános része. Korona Kiadó, Budapest, old. 7 László Zsuzsanna im. 60. old. 4
6 Elgondolásomat alátámasztja, hogy egyrészt még a régi Btk. hatálya alatt ítéltek először vádlottakat tényleges életfogytig tartó szabadságvesztésre, másrészt a büntetés körüli vita az 1998-as novellát követően mélyült el, és az érvek, ellenérvek máig hatnak. A jogtörténeti áttekintés rávilágított arra, hogy bár a különböző korszakokban eltérően álltak az életfogytig tartó szabadságvesztés büntetés alkalmazásához a jogalkotók, azonban fontos eleme a mindenkori magyar büntetőjognak, megkerülni nem lehet. Kiemelt feladata a büntetőpolitikának, hogy mindenki számára megnyugtatóan rendezze ezt a kérdést. III. Fejezet Nemzetközi kitekintés A nemzetközi kitekintés során azt vizsgálom, hogy az európai államok szankció rendszerében milyen helyet foglal el a tényleges életfogytig tartó szabadságvesztés, ha megtalálható egyáltalán. A büntetőjogot szokás a legnemzetibb jogágnak nevezni, mivel ezt a büntetőhatalmat az államok a legkorábbi időktől fogva magukhoz vonták, hogy központi hatalmukat megszilárdítsák, illetve polgáraik felett egységesen gyakorolhassák az igazságszolgáltatás útján impériumukat. Ebből következően is eltérő szabályozások alakultak ki szerte Európában, de egyértelműen megfigyelhetők trendek, amelyek mentén csoportosítani lehet az államokat. Az országok egymásra is hatással vannak, de a nemzetközi egyezményeknek való megfelelést is ki kell emelni, valamint a társadalmak fejlettségi foka, érettsége közrejátszik az államok büntetőpolitikájában. A kérdés tehát, hogy az európai országok mit tesznek a javíthatatlannak és megrögzöttnek ítélt elkövetőkkel, egyáltalán kimondják-e bárkire, hogy javíthatatlan. Álláspontom szerint a magyar kriminálpolitikának szembe kellett néznie azzal a feladattal, hogy a halálbüntetés eltörlése után nem maradt eszköze az erőszakos és többszörös visszaeső elkövetőkkel szemben. A jogalkotás adott erre egy választ a tényleges életfogytig tartó szabadságvesztés képében, amely bár tizenöt éve része jogrendszerünknek, azonban megítélése korántsem egyértelmű, főként, hogy az új büntető törvénykönyvnek is a részét képezi. Ilyen esetekben rögvest felmerül a kérdés, hogy mások hogyan csinálják, milyen mintákat lehet alapul venni, amik aztán quasi koordináta rendszert képeznek, hiszen Magyarország is tagja az Európai Uniónak, illetve több olyan egyezményt is ratifikált, amelyek egyértelműen elköteleződtek egyes büntetésekkel szemben, ezen túlmenően az egyéb államokkal kapcsolatos viszonyra is hatással lehetnek a büntetőjogi szankciók. Elég arra gondolni, hogy egy-egy államban más ország állampolgárát is elítélhetik. Ezzel szemben feszül az államok igénye arra, hogy saját területükön belül és saját állampolgáraik felett büntetőhatalmat gyakoroljanak. Amikor tehát egy kormány valamely irányba el kívánja mozdítni a jogalkotást, akkor ebben a hálóban kell gondolkodnia, amelyhez hozzátartozik a választópolgárok igényeinek a kiszolgálása is. Itt arra gondolok, hogy kampányaikban egyes pártok hajlamosak a büntetőjogi szankciók szigorítását ígérni, amely szemfényvesztő, mivel ennek kivitelezése beláthatatlan következményekkel járhat. Ha a nemzetközi jogot egy nagy homokozónak tekintenénk, akkor kevesen szeretnének játszani a renitens állammal, amely így magára marad saját gazdasági nehézségeivel. Nehéz az egyensúly megteremtése, így joggal lehet kitekinteni más államok megoldásaira, esetleg azok átvételére. Az életfogytig tartó szabadságvesztéssel kapcsolatban az egyes európai államok büntetőjoga a törvényi szabályozás, a kiszabás és a büntetés tartama alapján alapvetően két csoportba sorolható. Az első csoportba tartozó országok büntetőjoga nem ismeri az életfogytig tartó szabadságvesztést, csak határozott tartamban kiszabható büntetést alkalmaz. A második csoportba az európai országok nagy többsége beletartozik, ezen országok 5
7 büntetőjoga tartalmazza és alkalmazza az életfogytig tartó szabadságelvonást. Ez történhet büntetés formájában, de intézkedés képében is megjelenhet. 8 Közös gondolatként megfogalmazható, hogy mind több ország mutatkozik hajlandónak az alapjogi garanciák átértékelésére relativizálására az izoláció érdekében, ettől pedig az emberi jogok védelmére érzékenyebb európaiakban támadhat félelem. 9 Első körben azokkal az államokkal foglalkozom, amelyek Magyarország mellett egyedüliként rendelkeznek a tényleges életfogytig tartó szabadságvesztésről. Anglia és Wales büntetőjoga a magyar mellett szintén lehetővé teszi az eljáró bíró számára, hogy az ítélet kihirdetésekor az elkövetőt előre kizárja a feltételes szabadságvesztésre bocsátás lehetőségéből, Hollandiában pedig az életfogytig tartó szabadságvesztésre végleges megoldásként tekintenek. Az említett két ország büntetőjogában hat lépcsős rendszer áll rendelkezésre, hogy differenciált reakció érkezhessen a bűncselekmény elkövetésére. Ezek a lehetőségek valójában az életfogytig tartó szabadságvesztés összefoglalását jelentik, a csúcson az ún. whole life tariff order áll, amely tényleges életfogytig tartó szabadságvesztést jelent. 10 Angliában a 2003-ban hozott Criminal Justice Act a bíróság feladatává teszi annak meghatározását, hogy az elítélt mikor szabadulhat a határozatlan idejű büntetéséből. A bíróság határozhat úgy is, hogy a whole life tariff order -t alkalmazva, hogy a 21 évesnél idősebb elkövetőt kizárja a feltételes szabadságra bocsátás lehetőségéből. A tényleges életfogytig tartó szabadságvesztésre ítélteket 2003 óta az igazságügyért felelős államtitkár kizárólag könyörületességi okokból az elítélt végstádiumban lévő halálos betegsége, vagy cselekvőképtelenséggel járó kóros elmeállapota, teljes lebénulása miatt helyezheti szabadlábra, ami gyakorlatilag csak annyit jelent, hogy a büntetés-végrehajtás intézményei helyett polgári egészségügyi intézménybe kerülhetnek. 11 Ilyen döntésre a bíróságnak akkor van lehetősége, ha a cselekmény különösen nagy fokban veszélyes a társadalomra. Erre utal, ha a két vagy több emberen elkövetett emberölést előre kitervelten, emberrablást is megvalósítva, szexuális vagy szadista magatartással követik el; továbbá, ha gyermekkorú személy az áldozat és szadista vagy szexuális motívum fedezhető fel a cselekményben, illetve ha a gyermek passzív alanyt elrabolták; az emberölést politikai, vallási, faji, ideológiai megfontolásból követik el; az emberölést különös visszaesőként követik el. 12 Hollandia képviseli még a tényleges életfogytig tartó szabadságvesztés mellett hitet tevő államokat. Ott ugyanis lehetősége van a bírónak kizárni az elkövetőt a feltételes szabadságra bocsátás lehetőségéből, azonban királyi kegyelem révén mégis van lehetőség a szabadulásra, nagyon hasonlatosan a magyar megoldáshoz. Dr. Nagy Ferenc azonban éles kritikával illeti ezt a lehetőséget, ugyanis bár kegyelmet kérni két esetben lehet, egyrészt, ha a döntésnél nem vettek figyelembe egy kiemelkedő körülményt, amely más büntetés kiszabását tette volna lehetővé, másrészt, ha hitelt érdemlően bizonyítást nyer, hogy a határozat végrehajtása a büntetőjogi célokat elérni nem képes a holland bírák végleges elzárásként tekintenek az életfogytig tartó szabadságvesztésre, így gyakorlatilag kizárva a kegyelem lehetőségét. Ezt a szemléletet a legfelsőbb bírói fórum is átvette. A cél tehát az elítélt társadalomba való visszatérésének megakadályozása. 13 Következőkben azokkal az államokkal foglalkozom, amelyekben a szabadságvesztés csak határozott tartamban szabható ki, tehát ezen államok nem ismerik a tényleges életfogytig 8 Nagy Ferenc: Gondolatok az életfogytig tartó szabadságvesztésről in. Magyar Jog, szám 265. old. 9 Vig Dávid: Izoláció a társadalomvédelem bűvöletében: határozatlan ideig tartó szabadságmegvonás Európában in. Kriminológiai tanulmányok 46., Budapest 2009., 39. old. 10 Vig Dávid im. 40. old. 11 Tóth Mihály: Az életfogytig tartó szabadságvesztés és a remény joga újabb emberi jogi döntésekben in. Jogtudományi Közlöny szám 270. old. 12 Criminal Justice Act Schedule 21 4 (1), (2) 13 Nagy Ferenc: Gondolatok az életfogytig tartó szabadságvesztésről im old. 6
8 tartó szabadságvesztést, továbbmenőleg az ún. sima életfogytig tartó szabadságmegvonást sem. Ezen országok büntetőjogában változatos skálát ölel fel a generális maximum mértéke, azonban a politika minden esetben olyan irányba mozdult el, hogy a személyes szabadság, az emberi méltóság, a reményhez való jog a társadalom védelme elé helyeződik. Ki kell emelni, hogy ezekben az államokban sem hiányoztak a fentebb említett emberi jogokat teljes mértékben elvonó szankciók, így a halálbüntetés és az életfogytig tartó szabadságvesztés sem, azonban például Portugáliában ezek a büntetések már a XIX. század vége felé eltűntek a büntető bírák eszköztárából. 14 Kérdésként persze felmerül, hogy miért tudtak más féle pályát leírni ezek az országok, esetleg tán felvilágosultabb társdalommal rendelkeznek, vagy a bűnözés mértéke kisebb. Álláspontom szerint az előző állítást nem lehet kategorikusan kezelni, hiszen ebbe az említett csoportba tartozik több balkáni állam Horvátország, Bosznia-Hercegovina, Szerbia is, amelyeknek a társadalma a közelmúltban több súlyos tragédiát átélt és gazdaságilag sem tekinthetők sokkal fejlettebbnek Magyarországnál. Talán a kellően makacs törvényhozás az, amely nem visszakozik külső nyomás, elvárás miatt. Ki kell emelni Norvégiát is, ahol szintén nem ismerik az életfogytig tartó szabadságvesztés intézményét. A skandináv ország esetében inkább felmerülhet az az érv, hogy egyszerűen nincs szükség a súlyos szankciókra, mivel a lakosság megérett arra, hogy önmaga elegendő visszatartó erőt tudjon jelenteni, ám éppen a közelmúlt tragikus eseménye mutatott rá arra, hogy közösségrontó, bomlasztó elemek bárhol, bármikor előfordulhatnak. Itt Breivik ügyére gondolok, aki július 22-én 77 embert ölt meg xenofób elgondolásai miatt. Magyarországon természetesen elégedetlenkedő hangok ütötték fel a fejüket, hogy miért kapott ilyen enyhe büntetést (a maximális 21 évet). Az ilyen szomorú eset sem változtatja meg az elhatározást, hogy minden bűnelkövető jobbítható és a társadalomba értékes személyként reintergálható. Azonban még mielőtt az előbb említett országokban találnánk meg a tökéletes büntetőjog titkát, hozzá kell tenni, hogy a szabadságvesztés törvényi szabályozása olyan generális maximumokat tartalmaz, amelyek gyakorlatilag az életfogytig tartó szabadságvesztéssel egyenértékűek, ez lehet negyven, de akár ötven év is példának okáért Horvátországban. Ezen a szigoron némiképp enyhít a feltételes szabadságra bocsátás lehetősége. Említeni kell azt is, hogy lehetnek bármilyen remekül felszereltek a büntetésvégrehajtási intézetek, a börtönártalmak kiküszöbölésére ilyen hosszú időn át nehéz megtalálni a megoldást, viszont rendelkezni a szabadulás reményével, sőt azon túl annak biztos tudatával, felbecsülhetetlen. A következő csoportban azok az országok szerepelnek, amelyek büntetőjoga ismeri az életfogytig tartó szabadságvesztést, azt büntetés vagy intézkedés formájában alkalmazza. Ezen csoporton belül is először is azokat az államokat veszem sorra, amelyek tényleges, élet végéig tartó szabadságvesztést nem alkalmazzák, az csupán elvi lehetőségként adott. Egyes államokban a feltételes szabadságra bocsátás lehetőségének kitolásával operál a jogalkotó, ebben az esetben jellemzően huszonöt év az a minimum, amit mindenképpen rácsok mögött kell tölteni, ám ezt követően sem kötelező a fogvatartott szabadon engedése. Ezt a csoportot képviseli többek között Franciaország, Románia, Csehország, Észtország, Bulgária és Lengyelország. A következő csoportban vannak azok az országok, amelyek alkalmazzák ugyan az életfogytig tartó szabadságvesztés, de alacsonynak mondható a biztosan letöltendő minimum. ez általánosságban tíz és tizenöt év közé esik. Ez szám önmagában persze magas, de viszonyítva az előbb taglaltakhoz, látható, hogy az elítélt valós reménnyel fordulhat az újrakezdés felé, amennyiben alkalmas arra, hogy feltételes szabadságra bocsássák. Ausztria, 14 Nagy Ferenc: Gondolatok az életfogytig tartó szabadságvesztésről in old. 7
9 Belgium, Dánia, Finnország, Svédország, Németország, Svájc is tagja ennek a csoportnak. Ezt a megoldást minden bizonnyal az felismerés támasztja alá, hogy ha tétje van a büntetés alatti magatartásnak, tehát az elítélt hamarabb kikerülhet, akkor érdemes jó magaviseletet tanúsítani és végső soron nem kötelező szabadságra bocsátásról van szó, tehát így a speciális és generális prevenció egyaránt megvalósítható. Fontos említést tenni azokról a megoldásokról, amelyek intézkedés formájában tarthatnak akár az elkövető élete végéig. Németország, Svájc és Magyarország is alkalmaz ilyen jellegű intézkedést. Németországban lehetőség van az ún. biztonsági őrizetre. Ennek tartama tíz év, azonban a bíróság csak akkor mondja ki, ha nem áll fenn az a veszély, hogy az elhelyezett hajlama következtében jelentős súlyú bűncselekményeket követne el, amelynek révén az áldozat lelkileg vagy testileg súlyosan megsérül. Előzőek felmérésére pszichiátriai vizsgálatok nyújtanak segítséget, mellé veszélyességi prognózist is készítenek. 15 Ezen a ponton említem a magyar büntetőjogi intézkedést, amely az új Btk.-ban ismételten fontos szerepet kapott, visszatért ugyanis az a szabályozás, hogy a kényszergyógykezelés addig tart, ameddig szükségessége fennáll. 16 A jelenlegit megelőző szabályozás szerint a kényszergyógykezelést legfeljebb a bűncselekmény büntetési tételének felső határáig, generális maximumként húsz évig lehetett fenntartani. A mostani szabály tehát, egyértelműen a szigorítást jelent a kóros elmeállapotú elkövetők esetében, akik mentális helyzetűk miatt nem büntethetők. Hiszen a 78. (2) bekezdése magában hordozza, hogy az elkövető akár élete végéig a kezelés alatt maradjon. Álláspontom szerint ez a szabály ugyanúgy visszás, mint maga a tényleges életfogytig tartó szabadságvesztés, bár az tény a kényszergyógykezelés esetében érvként felhozható, hogy egy kezelésre szoruló személyről könnyebben kijelenthető, hogy veszély jelenthet a társadalomra. Ettől függetlenül véleményem szerint nem pusztán a kényszergyógykezelés felülvizsgálata nem jelent elegendő garanciát, mivel inkább egy mechanikus eljárásról van szó, mint sem valós tartalommal bíró lehetőségről az elkövető számára. A cél itt is egy olyan intézményrendszer megteremtése lenne, mely esetleg képes fokozatosan reintegrálni az arra alkalmas személyt, itt arra gondolok, hogy a kényszergyógykezelés alá vont személyt folyamatosan figyelemmel kellene kísérni és amint lehet enyhébb körülmények között elhelyezni, amelynek a végkifejlete a teljes gyógyulás lehet, bár hozzá kell tenni, hogy a kóros elmeállapot legtöbb formája nem gyógyítható, legfeljebb tünet mentesíthető. A nemzetközi kitekintést két állam alkotmánybírósági döntésével zárnám. Az NSZK Alkotmánybírósága 1977-ben döntött az életfogytig tartó szabadságvesztés felől, ez alapján lefektette, hogy e büntetés végrehajtása csak akkor egyeztethető össze az emberi méltósághoz való joggal, ha az elítélt konkrét és tényleges realizálható reménnyel rendelkezik arra, hogy a szabadságát később visszakapja. Amennyiben az elítélt végleg feladni kényszerül a szabadulás reményét, akkor az emberi méltóság lényege szenved sérülést. Önmagában a kegyelem lehetősége nem elegendő biztosíték a büntetés alkotmányosságához. 17 Az olasz Alkotmánybíróság a német döntést megelőzően foglalt állást az életfogytig tartó szabadságvesztés alkotmányhoz fűződő viszonya kapcsán. Az érvelés voltaképpen megegyezik a német testület indokolásával. Ebből a fejezetből érzésem szerint kiderült, hogy még egy kontinensen belül is számtalan megoldás létezik a megrögzöttnek bélyegzett, illetve kiemelkedő tárgyi súlyú bűncselekményt elkövető személyek szankcionálására. A skála egészen széles az egyik végén a tényleges életfogytig tartó szabadságvesztéssel, a másikon a határozott idejű 15 Vig Dávid im. 45. old. 16 Hatályos Btk. 78. (2) bekezdés 17 A Magyar Helsinki Bizottság tényleges életfogytig tartó szabadságvesztés alkotmányellenességének megállapítása iránti indítványa az Alkotmánybírósághoz 8
10 szabadságmegvonással. Érdekes kérdés, hogy mire lehet visszavezetni ezeket az eltéréseket, véleményem szerint pusztán társadalmi fejlettség fokára nem, eleve milyen alapon lehet kimondani, hogy például norvég társadalom fejlettebb, mint az angol, miközben persze ez a komponens sem hagyható figyelmen kívül. Nem gondolnám azt sem, hogy egyik ország lakossága kevésbé lenne érzékeny az emberi jogokra, így könnyebben áll ki amellett, hogy egy elkövetőt élete végéig rács mögött tudjon. Minden társadalmat megráz egy-egy súlyos cselekmény, itt vizsgálni kell a média felelősségét is, illetve kérdés, hogy az állampolgárok mennyire vannak tisztában az alapvető emberi jogi ismeretekkel, egyezményekkel. IV. Fejezet A hatályos magyar szabályozás A soron következő részben a jelenleg hatályos magyar szabályozást fogom ismertetni. Magyarország azon kevés ország közé tartozik, amely alkalmazza a TÉSZ-t. Ha a történeti fejlődéstől vesszük fel a fonalat, akkor az évi LXXXVII. törvény a meghatározó mérföldkő, mivel ez a jogszabály módosította a büntető törvénykönyvet, s tette lehetővé a bíró számára, hogy az életfogytig tartó szabadságvesztésre ítélt személyt kizárja a feltételes szabadságra bocsátás lehetőségéből. Ez a Btk. módosítás március 1. napján lépett 18 hatályba, így a visszaható hatály tilalmát figyelembe véve, e dátum után elkövetett cselekmények esetében merülhetett fel a TÉSZ alkalmazása. A tényleges életfogytig tartó szabadságvesztés bevezetését követően a Btk. miniszteri indokolása az életfogytig tartó szabadságvesztést határozatlan tartamúnak nevezte. Tartalmaz ugyan határozatlansági mozzanatot, azonban, mégsem tekinthető valódi értelemben vett határozatlan tartamú szabadságvesztésnek, és a szankciórendszerben sem ezt a funkciót tölti be. A határozatlansági mozzanatot az képezi, hogy a büntetés az elítélt élete végéig tarthat, azonban ennek időpontja eleve bizonytalan. 19 Ki kell emelni a évi LVI. törvényt, ami szintén fontos ponton módosította az akkor hatályos Btk.-t, az következők szerint: ha a bűnhalmazatban levő bűncselekmények közül legalább három a pontjában meghatározott személy elleni erőszakos bűncselekmény, a (2) bekezdés szerinti büntetési tétel felső határa a kétszeresére emelkedik. Ha a büntetési tétel így felemelt felső határa a húsz évet meghaladja, vagy a törvény szerint bármelyik bűncselekmény életfogytig tartó szabadságvesztéssel is büntethető, az elkövetővel szemben életfogytig tartó szabadságvesztést kell kiszabni. 20 Ez a változás az ún. három csapás néven vált ismertté. Ettől kezdve tulajdonképpen a Btk. a bíró számár kötelezővé tette az életfogytig tartó szabadságvesztés alkalmazását, tekintettel arra, hogy a jogszabály a kell szót használja választási lehetőséget nem hagyva a jogalkalmazó számára. Természetesen a három csapás az erőszakos többszörös visszaesők ellen, illetve a súlyos, erőszakos bűncselekményeket halmozók ellen jött létre, ám látni kell a törvény túlzott szigorát a jelen esetben, hiszen ha az erőszakos többszörös visszaeső egy enyhébb személy elleni erőszakos cselekménnyel egészíti ki korábbi elkövetői múltját, akkor a feltételek megvalósulása esetén gyakorlatilag választási lehetősége sincs a bírónak, az elkövető pedig úgy ítéli meg, hogy a kisebb tárgyi súlyú cselekménye miatt ítélik el súlyosan július 1. napján lépett hatályba a évi C. törvény, az új büntető törvénykönyvünk. Az új Btk.-t hatálybalépése előtt nagy várakozás előzte meg abban a tekintetben, hogy mit fog kezdeni a törvényhozó a TÉSZ-szel, megtartja, vagy az új évi LXXXVII. törvény 93. (1) bekezdés 19 Nagy Ferenc: Hosszú tartam in. Börtönügyi Szemle szám 12. old évi LVI. törvény 2. 9